|  |  |
| --- | --- |
|  | Liikenneasiat 122 § / 2022 |

Maljalahden yhdistetyt pyörätiet ja jalkakäytävät / liikenteenohjaus

Selostus ja perustelu Alueelle on laadittu Maljalahden yhdistettyjen pyöräteiden ja jalkakäytävien katusuunnitelma, joka on hyväksytty suunnittelupäällikön päätöksellä 32 § 4.3.2022.  
  
Yritystontin eteläpuolelle Itkonniemenkadun ja Maljapuronsillan välille rakennetaan yhdistetty pyörätie ja jalkakäytävä. Maljapuron nykyinen kaarisilta uusitaan esteettömyysvaatimukset täyttäväksi ja talvikunnossapidettäväksi.  
  
Itkonniemenkadun nykyisen ajoneuvoliittymän sijainti ja ajoyhteys olevalle pysäköintialueelle säilyy ennallaan. Tontille rakennetaan uusi ajoneuvoliittymä pysäköintialueelle johtavalta ajoyhteydeltä ja pysäköintialueelta tuleville ajoneuvoille asetetaan väistämisvelvollisuus.  
  
Tontin pohjoisosassa oleva yhdistetty pyörätie ja jalkakäytävä siirretään tontin pohjoispuolelle ja pysäköintialueelle johtavan ajoyhteyden kohdalle rakennetaan suojatie. Pysäköintialueen eteläreunassa olevat pysäköintipaikat muutetaan pituussuuntaisiksi ja kaksi liikuntaesteisten pysäköintipaikkaa siirretään pysäköintialueen reunaan.  
  
Yritystontin alueelle tontin haltija asettaa pysäköintikieltoalue -merkin ja kiellon päättymismerkin. Merkit sijoitetaan tontin loivasta ajoneuvoliittymäkaaresta johtuen katualueelle. Kaupunki ei tee kyseisistä merkeistä asettamispäätöstä, mutta tontin haltija voi asettaa merkit maastoon. Tonttiin rajautuvat ja kaupungin hallinnoimat katu- ja pysäköintialueet eivät ole pysäköintikieltoaluetta.  
  
Kohteen uuden liikennetilanteen mukaiset liikennemerkit ja ajoratamaalaukset toteutetaan liitteenä olevan suunnitelman mukaisesti. Liikennemerkit kiinnitetään uusiin tai nykyisiin liikennemerkkipylväisiin ja valaisinpylväisiin.

Päätös Asetetaan liikenteenohjaussuunnitelman mukaiset liikennemerkit.  
  
Liikennemerkit asennetaan paikoilleen, kun päätös on lainvoimainen.

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Ville-Veikko Pääkkönen, puh. +358 44 718 5312 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 2300/2022 Maljalahden yhdistetyt pyörätiet ja jalkakäytävät, los, rs, 1001 |

Tiedoksianto Päätös on lähetetty sähköpostitse tiedoksi 21.9.2022.

Tiedoksi

|  |
| --- |
| Kaupunginhallitus |
| Kaupunkirakennelautakunta |
| Kt- ja viherrakentaminen Matias Enäsuo |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 21.9.2022.

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.